EMP Ühiskomitee otsus

nr 60/1999,

30. aprill 1999,

millega muudetakse EMP lepingu protokolli nr 21 ettevõtjate suhtes kohaldatavate konkurentsieeskirjade rakendamise kohta

EMP ÜHISKOMITEE,

võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98,

ning arvestades järgmist:

(1) Lepingu protokolli nr 21 muudeti EMP Ühiskomitee 31. juuli 1998. aasta otsusega nr 77/98 [1].

(2) Lepingusse tuleb lisada komisjoni 22. detsembri 1998. aasta määrus (EÜ) nr 2842/98 osapoolte ärakuulamise kohta teatavates EÜ asutamislepingu artiklite 85 ja 86 alusel algatatud menetlustes [2].

(3) Lepingusse tuleb lisada komisjoni 22. detsembri 1998. aasta määrus (EÜ) nr 2843/98 konkurentsieeskirjade rakendamist transpordisektoris käsitlevates nõukogu määrustes (EMÜ) nr 1017/68, (EMÜ) nr 4056/86 ja (EMÜ) nr 3975/87 sätestatud taotluste ja teatiste vormi, sisu ja muude üksikasjade kohta [3].

(4) Komisjoni määrusega (EÜ) nr 2842/98 tühistatakse komisjoni 25. juuli 1963. aasta määrus nr 99/63/EMÜ nõukogu määruse nr 17/62 artikli 19 lõigetes 1 ja 2 ettenähtud ärakuulamiste kohta, komisjoni 8. augusti 1969. aasta määrus (EMÜ) nr 1630/69 nõukogu määruse (EMÜ) nr 1017/68 artikli 21 lõigetes 1 ja 2 ettenähtud ärakuulamiste kohta ning jäetakse välja II jagu komisjoni 16. detsembri 1998. aasta määrusest (EMÜ) nr 4260/88 nõukogu määruses (EMÜ) nr 4056/86 (millega nähakse ette üksikasjalikud eeskirjad asutamislepingu artiklite 85 ja 86 rakendamiseks meretranspordis) ettenähtud teatiste, kaebuste ja taotluste ning ärakuulamiste kohta ja II jagu komisjoni 16. detsembri 1998. aasta määrusest (EMÜ) nr 4261/88 nõukogu määruses (EMÜ) nr 3975/87 (konkurentsieeskirjade rakendamiskorra kohta õhutranspordi ettevõtetes) ettenähtud kaebuste, taotluste ja ärakuulamiste kohta, mis on lepingusse lisatud ja mis tuleb seetõttu lepingus kehtetuks tunnistada.

(5) Komisjoni määrusega (EÜ) nr 2843/98 tühistatakse komisjoni 8. augusti 1969. aasta määrus (EMÜ) nr 1629/69 nõukogu määruse (EMÜ) nr 1017/68 artikli 10 alusel esitatavate kaebuste, artikli 12 alusel esitatavate taotluste ning artikli 14 lõike 1 alusel esitatavate teatiste vormi, sisu ja muude üksikasjade kohta, I jagu komisjoni 16. detsembri 1988. aasta määrusest (EMÜ) nr 4260/88 nõukogu määruses (EMÜ) nr 4056/86 (millega nähakse ette üksikasjalikud eeskirjad asutamislepingu artiklite 85 ja 86 rakendamiseks meretranspordis) ettenähtud teatiste, kaebuste ja taotluste ning ärakuulamiste kohta ning I jagu komisjoni 16. detsembri 1998. aasta määrusest (EMÜ) nr 4261/88 nõukogu määruses (EMÜ) nr 3975/87 (konkurentsieeskirjade rakendamiskorra kohta õhutranspordi ettevõtetes) ettenähtud kaebuste, taotluste ja ärakuulamiste kohta, mis on lepingusse lisatud ja mis tuleb seetõttu lepingus kehtetuks tunnistada.

(6) Lepingu protokolli nr 21 artikli 3 lõikes 1 sisalduv nimekiri kajastab ühenduse sellealase õiguse üldist olukorda.

(7) Komisjoni määrused (EÜ) nr 2842/98 ja 2843/93 tuleb lisada lepingu protokolli nr 21 artikli 3 lõikes 1 sisalduvasse nimekirja ning komisjoni määrused nr 99/637EMÜ, (EMÜ) nr 1629/69, (EMÜ) nr 1630/69, (EMÜ) nr 4260/88 ja (EMÜ) nr 4261/88 tuleb selle artikli nimekirjast välja jätta,

ON VASTU VÕTNUD JÄRGMISE OTSUSE:

Artikkel 1

1. Lepingu protokolli nr 21 artikli 3 lõike 1 punkt 5 (komisjoni määrus nr 99/63/EMÜ) asendatakse järgmiselt:

"5. 398 R 2842: komisjoni määrus (EÜ) nr 2842/98, 22. detsember 1998, osapoolte ärakuulamise kohta teatavates EÜ asutamislepingu artiklite 85 ja 86 alusel algatatud menetlustes (EÜT L 354, 30.12.1998, lk 18)."

2. Lepingu protokolli nr 21 artikli 3 lõike 1 punkti 14 (komisjoni määrus (EMÜ) nr 4261/88) järele lisatakse järgmine punkt:

"15. 398 R 2842: komisjoni määrus (EÜ) nr 2842/98, 22. detsember 1998, osapoolte ärakuulamise kohta teatavates EÜ asutamislepingu artiklite 85 ja 86 alusel algatatud menetlustes (EÜT L 354, 30.12.1998, lk 18)."

Artikkel 2

Lepingu protokolli nr 21 artikli 3 lõike 1 punkti 15 (komisjoni määrus (EMÜ) nr 2842/98) järele lisatakse järgmine punkt:

"16. 398 R 2843: komisjoni määrus (EÜ) nr 2843/98, 22. detsember 1998, konkurentsieeskirjade rakendamist transpordisektoris käsitlevates nõukogu määrustes (EMÜ) nr 1017/68, (EMÜ) nr 4056/86 ja (EMÜ) nr 3975/87 sätestatud taotluste ja teatiste vormi, sisu ja muude üksikasjade kohta (EÜT L 354, 30.12.1998, lk 22)."

Artikkel 3

Lepingu protokolli nr 21 artikli 3 lõike 1 punktide 8 (komisjoni määrus (EMÜ) nr 1629/69), 9 (komisjoni määrus (EMÜ) nr 1630/69), 12 (komisjoni määrus (EMÜ) nr 4260/88) ja 14 (komisjoni määrus (EMÜ) nr 4261/88) tekst jäetakse välja.

Artikkel 4

Komisjoni määruste (EÜ) nr 2842/98 ja 2843/98 islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne.

Artikkel 5

Käesolev otsus jõustub 1. mail 1999 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud.

Artikkel 6

Käesolev otsus avaldatakse Euroopa Ühenduste Teataja EMP osas ja EMP kaasandes.

Brüssel, 30. aprill 1999

EMP Ühiskomitee nimel

eesistuja

F. Barbaso

[1] EÜT L 172, 8.7.1999, lk 56.

[2] EÜT L 354, 30.12.1998, lk 18.

[3] EÜT L 354, 30.12.1998, lk 22.

--------------------------------------------------